Mestna občina Velenje, Titov trg 1, 3320 Velenje, Slovenija na podlagi Zakona o stvarnem premoženju države, pokrajin in občin (Uradni list RS, št. 84/07) in 44. člena Uredbe o stvarnem premoženju države, pokrajin in občin (Uradni list RS, št. 84/07 in 94/07) objavlja

JAVNI RAZPIS ZA PRODAJO NEPREMIČNIN Z JAVNIM ZBIRANJEM PONUDB

I. PRODAJALEC

Mestna občina Velenje, Titov trg 1, 3320 Velenje.
II. PREDMET PRODAJE

Predmet prodaje so naslednje nepremičnine parc. št. 3274/4, travnik v izmeri 160 m2, parc. št. 3275/1, travnik v izmeri 538 m2, parc. št. 3275/3, travnik v izmeri 30 m2, vse k.o. Velenje, v skupni izmeri 728 m2.
Predmetne nepremičnine se nahajajo na severozahodni strani zazidave Sončni grič v KS Gorica pod Cesto V. v Velenju.
Izhodiščna cena nepremičnine je 50 EUR/m2. V ceno niso vključene davščine, stroški pogodbe in zemljiškoknjižnega urejanja.
Parcele, ki so predmet prodaje, se prodajajo skupaj kot celota. 
Besedilo razpisa, obrazci za pripravo ponudbe in vzorec kupoprodajne pogodbe so objavljeni na spletni strani Mestne občine Velenje: http://www.velenje.si, v pisni obliki pa pri Zdravki Vasiljević, v Pravni službi, pisarna št. 16.

III. POGOJI PRODAJE

1. Nepremičnine se prodajajo po sistemu videno – kupljeno.
2. Nepremičnine, ki so predmet prodaje, se prodajajo kot celota.
3. Kupec plača davek na dodano vrednost (DDV) ter nosi vse stroške v zvezi s prodajo in prenosom lastništva.
4. Kupec mora skleniti pogodbo v roku 15 dni od prejema obvestila o izbiri, v nasprotnem primeru se šteje, da je od nakupa odstopil. V tem primeru zapade plačana varščina v korist prodajalca. 
5. Kupec plača kupnino v roku 8 dni po prejetju računa, ki ga bo prodajalec izstavil kupcu takoj po sklenitvi pogodbe. Plačilo celotne kupnine v določenem roku je bistvena sestavina prodajne pogodbe. Zemljiškoknjižno dovolilo za vpis lastninske pravice bo prodajalec izdal po prejemu celotne kupnine.
6. Nepremičnine so proste vseh bremen. 
7. Kot najugodnejši ponudnik bo izbran tisti, ki bo ponudil najvišjo kupnino. 

IV. POGOJI SODELOVANJA

1. Na razpisu lahko sodelujejo domače ali tuje fizične ali pravne osebe pod pogojem, da so državljani Republike Slovenije ali druge države članice Evropske unije oziroma imajo sedež v državi članici Evropske unije. Državljanstvo se dokazuje s potrdilom o državljanstvu oziroma kopijo osebnega dokumenta, iz katerega je razviden podatek o državljanstvu (potni list, osebna izkaznica). Sedež pravne osebe se dokazuje z originalnim izpiskom iz sodnega registra, samostojni podjetniki pa predložijo potrdilo o vpisu v Poslovni register Slovenije, izdano od AJPES-a.
2. Ponudnik lahko odda ponudbo le za nakup vseh nepremičnin.
3. Ponudnik mora obvezno vplačati varščino za resnost ponudbe v višini 10% od izhodiščne vrednosti nepremičnin na podračun EZR Mestne občine Velenje, št. 01333-0100018411 z obveznim sklicem na št. 28 76333-7141009-20104008, kar znaša 3.640,00 EUR. Izbranemu ponudniku bo varščina všteta v kupnino. Ostalim ponudnikom bo varščina brezobrestno vrnjena v roku 3 dni po izboru najugodnejšega ponudnika. 
V. PONUDBA
Ponudba se bo štela za pravilno, če bo ponudnik predložil:

1. Izpolnjen obrazec Podatki o ponudniku (priloga št. 1).

2. Dokumente, ki jih izdajajo uradne institucije (Dokumenti ne smejo biti starejši od dveh mesecev do dneva odpiranja ponudb; zadošča predložitev fotokopij dokumentov. V primeru, da bo prodajalec naknadno zahteval originalno dokazilo, ga mora ponudnik prinesti na vpogled.).
2.1. Dokazilo o sedežu ponudnika:

· pravna oseba – gospodarska družba predloži izpis iz sodnega registra,

· samostojni podjetnik – posameznik predloži potrdilo o vpisu v poslovni register Slovenije, izdano s strani AJPES.

2.2. Dokazilo o državljanstvu:

· fizične osebe – predložijo kopijo potnega lista ali osebne izkaznice.
3. Izpolnjen in podpisan obrazec Izjava o sprejemu pogojev javnega razpisa (priloga št. 2).
4. Podpisan in žigosan vzorec kupoprodajne pogodbe (priloga št. 3)
5. Izpolnjena izjava ponudnika, da ponudba velja še 90 dni od dneva odpiranja ponudb. (priloga št. 4).

6. Ponujeno ceno, ki ne sme biti nižja od izhodiščne cene na obrazcu Ponudba (priloga 5).
7. Potrdilo o plačilu varščine v višini 3.640,00 EUR na podračun EZR Mestne občine Velenje, št. 01333-0100018411 z obveznim sklicem na št. 28 76333-7141009-20104008.
VII. ODDAJA PONUDBE
Ponudba se bo štela za pravočasno, če je predložena prodajalcu najkasneje do vključno 30.06.2008 do 10.00 ure na naslov Mestne občine Velenje, Titov trg 1, 3320 Velenje. Ponudnik predloži ponudbo v zapečateni ali zaprti ovojnici tako, da je na odpiranju možno preveriti, da je zaprta tako, kot je bila predana. Na ovojnici mora biti vidno označen naslov prodajalca in pripis »NE ODPIRAJ – JAVNO ZBIRANJE PONUDB – PRODAJA NEPREMIČNIN – SONČNI GRIČ«. Na hrbtni strani ovojnice mora biti naslov in žig ponudnika.
Prodajalec bo upošteval le pravočasne in pravilne ponudbe.

VIII. POSTOPEK IZBIRE NAJUGODNEJŠEGA PONUDNIKA
1. Odpiranje ponudb v prostorih Mestne občine Velenje, Titov trg 1, Velenje, dne 30.06. 2008, ob 12. uri. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom oz. s pooblastilom ponudnika
2. Izbor najugodnejšega ponudnika bo opravila Komisija za razpolaganje, upravljanje in pridobivanje zemljišč in vse ponudnike obvestila o izboru v roku 15 dni po odpiranju ponudb.

3. Kot najugodnejši ponudnik bo izbran tisti, ki bo ponudil najvišjo kupnino za nepremičnine, ki so predmet javnega razpisa.
4. Prodajalec na podlagi tega zbiranja ponudb ni zavezan k sklenitvi pogodbe o prodaji nepremičnin in lahko začeti postopek do sklenitve pogodbe ustavi.
IX. INFORMACIJE

Vsa pojasnila v zvezi s prodajo in ogledom nepremičnin v času razpisa lahko zainteresirani ponudniki dobijo na Mestni občini Velenje Zdravki Vasiljević, od ponedeljka do petka med 9:00 in 12:00 uro na telefon: 03-8961-680.
MESTNA OBČINA VELENJE

Srečko MEH, župan
